open-index/open-wikipedia-markdown huggingface dataset:
Jakobs Frīss

**Jakobs Fišers Frīss** (; dzimis  Olborgā) ir dāņu futbola treneris un bijušais futbolists. Kopš 2025. gada janvāra ir Somijas futbola izlases galvenais treneris.

## Karjera
Frīss futbolu ir spēlējis dzimtās pilsētas Olborgas komandās *[[Aalborg Chang]]* un *[[AaB Fodbold|AaB]]*, bijis *AaB* dublieru komandas kapteinis. 2023. gadā traumas dēļ bija spiests beigt spēlētāja karjeru. Pēc futbolista karjeras beigām kļuva par treneri tajā pašā klubā. No 2006. līdz 2008. gadam strādāja Meksikā *[[Tigres UANL]]* U-20 komandas treneru štābā. Pēc tam atgriezās *AaB* klubā, bija U-19 komandas treneris, trenera asistents galvenajā komandā, bet 2018. gadā kļuva par galveno treneri.

No 2021. līdz 2022. gadam Frīss vadīja Dānijas U-19 sieviešu izlasi. 2022. gada februārī kļuva par *[[Viborg FF]]* galveno treneri. 2023. gada 8. novembrī Frīss pameta Viborgu, lai kļūtu par Jesa Torupa asistentu *[[FC Augsburg]]* komandā Vācijas Bundeslīgā. 2025. gada 20. janvārī Somijas Futbola asociācija paziņoja, ka Frīss ir iecelts par Somijas izlases galveno treneri ar trīs gadu līgumu.

## Atsauces

## Ārējās saites
Valentīns Kokalis

**Valentīns Kokalis** (dzimis  Feimaņu pagastā) ir latviešu jurists un uzņēmējs. Viens no lielākajiem zemes īpašniekiem Latvijā.

Bērnību pavadījis laukos Latgalē, audzis sešu bērnu ģimenē, pieticīgos dzīves apstākļos. Latvijas PSR laikā darbojies tiesībsargājošajās iestādēs, bijis izmeklētājs, prokurora vietnieks un Ventspils prokurors. Pēc Latvijas neatkarības atjaunošanas pievērsies uzņēmējdarbībai.

V. Kokalis saistīts ar Ventspils tranzītba biznesu. Bijis galvenais jurists, valdes loceklis un viceprezidents "Ventspils naftā" un valdes loceklis "LatRosTrans". Bijis saistīts ar ietekmīgo oligarhu un politiķi Aivaru Lembergu, bet pēc tam nonācis Ventspils domes priekšsēdētāja opozīcijā. Bijis iesaistīts vairākās skandalozās tiesvedībās, bet plašajā "Lemberga lietā" ieguvis cietušā statusu.

V. Kokalim ir biznesa intereses Kuldīgas novadā — viņam pieder viesnīca "Metropole" Kuldīgas centrā, piedalījies Kuldīgas vēsturiskās sērkociņu fabrikas "Vulkāns" un nodegušās Reģu muižas (bijušā pansionāta) privatizācijā. Dzīvo Kuldīgas novada Ēdoles pagastā savā lauku saimniecībā ar mākslas darbu kolekciju un vīna pagrabu. Pirmā laulība — 1980. gadā ar Aiju Kokali. 2022. gadā salaulājies ar ilggadējo dzīvesbiedreni, 25 gadus jaunāko Milu Smirnovu. V. Kokalim ir pieci bērni — 3 no pirmās laulības un divi otrajā laulībā.

## Atsauces
Kalimantāna (Indonēzija)

thumbnail|upright=1.2|Kalimantāna ir iekrāsota sarkanā krāsā, daļa no Indonēzijas
**Kalimantāna** () ir Indonēzijas daļa Kalimantānas salā, kas aizņem aptuveni 73 % no salas kopējās platības. Pārējā sala pieder Malaizijai un Brunejai. Tā ir viena no ekoloģiski un ekonomiski nozīmīgākajām Indonēzijas valsts daļām. Administratīvi Kalimantāna iedalīta piecās provincēs — Rietumkalimantānā, Centrālā Kalimantānā, Dienvidkalimantānā, Austrumkalimantānā un Ziemeļkalimantānā. Reģionu raksturo plaši tropiskie meži, kalnu masīvi un upju sistēmas, kas ir būtiskas vietējo kopienu dzīvei un bioloģiskās daudzveidības saglabāšanai.

Saimnieciski Kalimantāna ir viena no galvenajām Indonēzijas dabas resursu ieguves teritorijām — šeit koncentrēta naftas, dabasgāzes, ogļu, zelta un koksnes ieguve un pārstrāde, kā arī plaši palmu eļļas plantāciju rajoni. Īpaši nozīmīga ir Austrumkalimantāna, kur atrodas liela daļa reģiona rūpniecības un enerģētikas infrastruktūras. Tieši šajā provincē tiek būvēta jaunā Indonēzijas galvaspilsēta Nusantara, kas paredzēta kā valsts nākotnes administratīvais un attīstības centrs, nostiprinot Kalimantānas stratēģisko nozīmi valstī.

## Ārējās saites
Luajotē salas

**Luajotē salas** () ir Francijai piederošs nelielu salu arhipelāgs Klusajā okeānā, veido atsevišķu provinci Jaunkaledonijas aizjūras kopienas sastāvā. Salas apdzīvo melanēzieši un polinēzieši, to galvenā apdzīvotā vieta ir provinces administratīvais centrs Vē.

## Ģeogrāfija
[thumb|left|250px|[Marē (sala)|Marē salas ainava]]
Arhipelāgs atrodas Koraļļu jūras austrumdaļā ap 100 km uz austrumiem no Jaunkaledonijas galvenās salas Grantēras. Stiepjas 660 km garumā pa zemūdens Luajotē grēdu no Petrī rifiem ziemeļrietumos līdz Volpolas salai dienvidaustrumos. Iekļauj apdzīvotās Lifū (1150 km², 9195 iedzīvotāji), Marē (657 km², 5757 iedzīvotāji), Tigas  (10 km², 150 iedzīvotāji) salas un Uveas atolu (147 km², 3401 iedzīvotājs), kā arī vairākas neapdzīvotās salas un atolus. Salas zemas, pēs izcelsmes tās ir pacelti atoli. Augstākais paugurs ir Rava 138 m vjl Marē salā. 

Salās valda tropu klimats ar karsto un mitro sezonu no novembra līdz martam un temperatūru 27—30 °C un vēso un sauso sezonu no jūnija līdz augustam ar atemperatūru ap 20—23 °C. Ainavā dominē tropiskie lietusmeži. 

## Vēsture

Vēl pirms eiropiešu ierašanās salās bija izveidojies jaukts melanēziešu un polinēziešu iedzīvotāju sastāvs, kas noteica arhipelāga kulturālo atšķirību no Jaunkaledonijas galvenās salas un bija tuvāka Polinēzijai. Pirmais no eiropiešiem salas 1793. gadā apmeklēja franču kontradmirālis Antuāns Brunī d'Antrkasto. Vēlākos gados garām kuģojošās ekspedīcijas piešķīra atsevišķajām salām nosaukumus, bet salu kopējais nosaukumus piešķirts pēc britu kapteiņa Džetro Dageta kuģa *Loyalty*, kas kuģoja dienvidjūrās 1789.—1790. gadā. Salu oficiālo atklāšanu piedēvē franču pētniekam Žilam Dimonam d'Irvilam, kurš veica salu izpēti 1827. gadā ar kuģi *L'Astrolabe* un apstiprināja to eksistenci.

19. gadsimta sākumā salas bija populāra pietura vaļu medniekiem krājumu papildināšanai, kā arī sandalkoka tirgotājiem. 1840. gados salās ieradās Londonas Misionāru biedrības misionāri, kas pievērsa saliniekus kristietībai. Vēlāk salās ieradās arī katoļu mosionāri no Francijas, kas noveda pie konfliktiem starp konfesijām, kas beidzās ar protestantu misiju piespiedu attiecību pārtaukšanu ar Londonu.

1864. gadā salas oficiāli tika pievienotas Francijai kā Jaunkaledonijas kolonijas daļa. Tā kā salās netika organizētas kolonistu apmetnes, to iedzīvotāji mazāk cieta no eiropiešu ievazātajām slimībām un izvairījās no strauja iedzīvotāju skaita krituma.

1868. gadā salās tika ieviesta rezervātu sistēma, kas saglabāja iezemiešu īpašumā to tradicionālās zemes. Ja Grantērā šīs sistēmas ieviešanas rezultātā kanaki zaudēja lielāko daļu savu zemju par labu kolonistiem, Luajotē salās šī sistēma palīdzēja saglabāt vietējas valodas un paražas — trīs no iezemiešu valodām mūsdienās tiek izmantotas kā skolu mācību valodas. Salās tika konfiscēta tikai neliela teritorija administratīvā centra Vē izbūvei.

## Atsauces

## Ārējās saites
Lukass Beraldu

**Lukass Lopiss Beraldu** (, dzimis ) ir brazīliešu futbolists, kurš spēlē centra aizsarga pozīcijā un pārstāv Brazīlijas futbola izlasi. Kopš 2024. gada Beraldu spēlē Francijas futbola 1. līgas komandā Parīzes "Saint-Germain".

Iepriekš spēlējis Brazīlijas komandā *[[São Paulo Futebol Clube|São Paulo]]*.

Brazīlijas futbola izlases rindās debitējis 2024. gadā. Pārstāvējis izlasi 2024. gada Copa América.

## Sasniegumi
**São Paulo**

* Copa do Brasil: 2023

**Paris Saint-Germain**

* Francijas 1. līga: 2023—24, 2024—25
* Francijas kauss: 2023—24, 2024—25
* Trophée des Champions: 2023, 2024
* UEFA Čempionu līga: 2024—25
* UEFA Superkauss: 2025

## Ārējās saites
Idvārds Saīds

**Idvārds Vadi Saīds** () jeb **Edvards Vadijs Saīds** (; dzimis , mirs ) bija palestīniešu izcelsmes ASV literatūras kritiķis, filozofs un kultūras teorētiķis, viens no ietekmīgākajiem 20. gadsimta beigu intelektuāļiem. Viņš ilgus gadus bija Kolumbijas Universitātes profesors, pasniedzot angļu valodu, salīdzinošo literatūrzinātni un kultūras teoriju. Saīds visplašāk pazīstams ar grāmatu “Orientālisms” (*Orientalism*, 1978), kurā viņš analizēja, kā Rietumu kultūra vēsturiski konstruējusi un interpretējusi Austrumus, sasaistot zināšanas ar varas struktūrām. Šis darbs kļuva par vienu no postkoloniālisma teorijas pamattekstiem un būtiski ietekmēja humanitāro un sociālo zinātņu attīstību, īpaši literatūras teorijā, kultūras studijās un vēstures diskursu analīzē.

Papildus akadēmiskajai darbībai Saīds bija aktīvs sabiedriskais un politiskais domātājs, kurš aizstāvēja palestīniešu tautas politiskās un kultūras tiesības un bija nozīmīga balss identitātes, pārstāvniecības un varas attiecību debatēs mūsdienu pasaulē. Viņa darbi, kas apvieno filozofisku analīzi, politisko kritiku un estētisku jutīgumu, padarījuši viņu par vienu no centrālajām figūrām modernajā literatūras teorijā un globālajā kultūras domā.

## Ārējās saites
Jumtu bandīts

**"Jumtu bandīts"** () ir 2025. gada kriminālkomēdijas filma, kuras režisors ir Dereks Sienfrenss. Filmā galvenās lomas atveido Čenings Teitums, Kirstena Dansta, Bens Mendelsons, Lakīts Stenfīlds, Džūno Templa, Melonija Diasa, Uzo Aduba, Lilija Koliasa, Džimijs O. Jangs un Pīters Dinklidžs.

Filma stāsta par finansiālās grūtībās esošo tēvu Džefriju Mančestru (Teitums), kurš sāk aplaupīt *[[McDonald's]]* ēstuves, izgriežot to jumtos caurumus, nopelnot iesauku "jumtu bandīts". Filma balstīta uz reāla noziedznieka Džefrija Mančestra dzīvi.

Filmas "Jumtu bandīts" pirmizrāde notika  Toronto Starptautiskajā kinofestivālā. ASV un Latvijā filmas pirmizrāde notika . Filma saņēma pozitīvu kritiķu novērtējumu.

## Atsauces

## Ārējās saites
Likā Ševaljē

**Likā Eižens Ševaljē** (, dzimis ) ir franču futbolists, kurš spēlē vārtsarga pozīcijā. Kopš 2025. gada Ševaljē spēlē Francijas 1. līgas komandā Parīzes "Saint-Germain".

Iepriekš spēlējis Francijas komandās *[[Lille OSC|Lille]]* un *[[Valenciennes FC|Valenciennes]]*.

2025. gada novembrī izpelnījies pirmo izsaukumu uz Francijas futbola izlasi.

## Sasniegumi
**Paris Saint-Germain**

* UEFA Superkauss: 2025

## Ārējās saites
Habibs Bejs

**Habibs Frederiks Bejs** (, dzimis ) ir Senegālas futbola treneris un bijušais futbolists, kurš spēlēja labas malas aizsarga pozīcijā. Kopš 2025. gada Bejs ir Francijas 1. līgas komandas *[[Stade Rennais F.C.|Rennes]]* galvenais treneris.

Savu karjeru sācis Parīzes "Saint-Germain" rezerves komandā. Francijas 1. līgā spēlējis Strasbūras "Racing" un Marseļas "Olympique" rindās. Sākot no 2007. gada Bejs piecus gadus pavadīja Anglijā, pārstāvot Premjerlīgas komandas *[[Newcastle United FC|Newcastle United]]* un *[[Aston Villa FC|Aston Villa]]*, kā arī Čempionāta komandu *[[Doncaster Rovers F.C.|Doncaster Rovers]]*.

Dzimis Francijā, bet pārstāvējis Senegālas futbola izlasi, no 2001. gada līdz 2008. gadam aizvadot 45 mačus. Pārstāvējis izlasi 2002. gada FIFA Pasaules kausā, kā arī 2002., 2004., 2006. un 2008. gada Āfrikas Nāciju kausā.

## Sasniegumi
**Strasbourg**

* Francijas kauss: 2000—01

**Marseille**

* UEFA Intertoto kauss: 2005

## Ārējās saites
Dambja iela (Daugavpils)

**Dambja iela** ir iela Daugavpilī, Daugavas kreisajā krastā, Nīderkūnu apkaimē. Tā ir valsts autoceļa V694 daļa Daugavpils pilsētas teritorijā. 

Dambja iela ved gar dzelzceļa līniju no Grīvas stacijas dienvidaustrumu virzienā, sliežu ceļu austrumu pusē. Dambja iela sākas krustojumā ar Komunālo ielu pie dzelzceļa pārbrauktuves un beidzas pilsētas robežā, kur pārtop autoceļa V694 ārpilsētas daļā. Dambja ielas kopējais garums ir aptuveni 520 metri. Visā garumā iela klāta ar grants segumu, satiksmes kustība atļauta abos virzienos, pa vienu braukšanas joslu katrā virzienā. Sabiedrisks transports pa Dambja ielu nekursē, tuvākā pietura ir 7. autobusa "Tirgoņu iela" Komunālajā ielā.

Dambja iela ir šīs ielas vienīgais nosaukums, tas piešķirts 2025. gada 18. septembrī, tātad Dambja iela ir jaunākā iela pilsētā. Nevienai celtnei vai zemesgabalam nav adreses šajā ielā, tās apbūve attiecas uz blakus esošo Sliežu ielu.

## Ielu savienojumi
Dambja iela ir savienota ar šādām ielām:
* Komunālā iela (T veida krustojums)
* Mazā Dambja iela (T veida krustojums)
* autoceļš V694 (ielas turpinājums)

## Atsauces
Seko Fofana

**Seko Mohameds Fofana** (, dzimis ) ir Kotdivuāras futbolists, kurš spēlē pussarga pozīcijā un pārstāv Kotdivuāras futbola izlasi. Kopš 2026. gada Fofana spēlē Portugāles Premjerlīgas komandā *[[FC Porto|Porto]]*, kas viņu īrē no *[[Stade Rennais F.C.|Stade Rennais]]*.

Iepriekš pārstāvējis Anglijas komandas *[[Manchester City F.C.|Manchester City]]* un *[[Fulham FC|Fulham]]*, Francijas komandas *[[SC Bastia|Bastia]]* un *[[RC Lens|Lens]]*, Itālijas komandu *[[Udinese Calcio|Udinese]]* un Saūda Arābijas komandas *[[Al Nassr]]* un *[[Al-Ettifaq Club|Al-Ettifaq]]*.

Kotdivuāras futbola izlases rindās debitējis 2017. gadā. Ar izlasi uzvarējis 2023. gada Āfrikas Nāciju kausā.

## Sasniegumi
**Kotdivuāra**

* Āfrikas Nāciju kauss: 2023

## Ārējās saites
Kendrijs Paess

**Rejs Kendrijs Paess Andrade** (, dzimis ) ir Ekvadoras futbolists, kurš spēlē pussarga pozīcijā un pārstāv Ekvadoras futbola izlasi. Kopš 2026. gada Paess spēlē Argentīnas pirmās divīzijas komandā Buenosairesas "River Plate", kas viņu īrē no *[[Chelsea F.C.|Chelsea]]*.

Iepriekš spēlējis Ekvadoras komandā *[[Independiente del Valle]]*. un Francijas komandā *[[Strasbūras "Racing"|Strasbourg]]*.

Ekvadoras futbola izlases rindās debitējis 2023. gadā. Pārstāvējis izlasi 2024. gada Copa América.

## Sasniegumi
**Independiente del Valle**

* Recopa Sudamericana: 2023
* Supercopa Ecuador: 2023

## Ārējās saites
Kolaca hipotēze

thumb|350px|Nepieciešamais virknes elementu skaits, līdz tiek sasniegta vērtība 1, sākuma vērtībām no 1 līdz 9999
**Kolaca [[hipotēze|hipotēze]]** ir viena no slavenākajām neatrisinātajām problēmām skaitļu teorijā un matemātikā kopumā. Tā apgalvo, ka divu vienkāršu aritmētisku darbību atkārtota pielietošana pārveidos jebkuru pozitīvu veselu skaitli par 1. Tā tiek definēta šādi — definē funkciju f pozitīviem veseliem skaitļiem n:

* f(n)=3n+1, ja n ir nepāra;
* f(n)=\frac{n}{2}, ja n ir pāra.

Tālāk veidosim skaitļu virkni a_i, sākot ar pozitīvu veselu skaitli m un tam atkārtoti pielietojot šo funkciju:

 a_i = \begin{cases}m & \text{ja } i = 0, \\ f(a_{i-1}) & \text{ja } i > 0. \end{cases}

Kolaca hipotēze apgalvo, ka jebkurai sākuma vērtībai virkne kādā brīdī sasniegs vērtību 1, tas ir, katram m eksistē tāds i, ka a_i=1.

Sākot ar m=12, tiek iegūta virkne 12, 6, 3, 10, 5, 16, 8, 4, 2, 1. Sākot ar m=19, tiek iegūta garāka virkne — 19, 58, 29, 88, 44, 22, 11, 34, 17, 52, 26, 13, 40, 20, 10, 5, 16, 8, 4, 2, 1.

Šo hipotēzi 1937. gadā formulēja vācu matemātiķis Lotārs Kolacs, kura vārdā tā tikusi nosaukta.  Par spīti tās vienkāršajam formulējumam, vēl līdz mūsdienām tā nav tikusi ne pierādīta, ne apgāzta. Izmantojot datorus, ir parādīts, ka Kolaca hipotēze ir spēkā visām sākuma vērtībām līdz 271 ≈ 2,36 × 1021.

## Atsauces

## Ārējās saites
* ''MathWorld'' ieraksts
Fermā teorēma par stacionārajiem punktiem

**Fermā teorēma** ir teorēma matemātiskajā analīzē, kas apgalvo, ka atvasināmas funkcijas lokālajos ekstrēmos tās atvasinājums ir vienāds ar 0. Tā nosaukta par godu franču matemātiķim Pjēram Fermā.

Precīzāka matemātiska definīcija ir šāda — aplūkosim funkciju f, kas ir definēta vaļējā intervālā (a,b) un pieņem reālas vērtības, un pieņemsim, ka x_0 ir intervāla (a,b) iekšējs punkts, kā arī šajā punktā funkcija f pieņem savu lielāko vai mazāko vērtību intervālā (a,b). Ja funkcijai f eksistē atvasinājums punktā x_0, tad f'(x_0) = 0.

Izmantojot Fermā teorēmu, ir iespējams atrast potenciālos funkcijas ekstrēmus, veicot atvasināšanu — funkcijas ekstrēmos tās atvasinājums ir vienāds ar 0, tas neeksistē, vai arī tas ir aplūkotā intervāla robežpunkts. Jāņem vērā, ka Fermā teorēma dod tikai nepieciešamo, bet ne pietiekamo nosacījumu ekstrēmu esamībai — izliekuma punktos funkcijas atvasinājums pieņem vērtību 0, tomēr šie punkti nav ne maksimumi, ne minimumi.

## Pierādījums
Pieņemsim, ka x_0 ir lokāls maksimums (pierādījums lokāla minimuma gadījumā ir analoģisks). Tādā gadījumā eksistē punkta x_0 apkārtne, kurā f(x_0) \ge f(x) visiem x šajā apkārtnē. Ja x > x_0, tad \frac{f(x) - f(x_0)}{x - x_0} ir nepozitīvs visiem x šajā apkārtnē. Tas nozīmē, ka

\lim_{x\rightarrow x_0^+}\frac{f(x) - f(x_0)}{x - x_0} \le 0.

Līdzīgi, ja x , tad \frac{f(x) - f(x_0)}{x - x_0} ir nenegatīvs un

\lim_{x\rightarrow x_0^-}\frac{f(x) - f(x_0)}{x - x_0} \geq 0.

Tā kā f ir atvasināma funkcija, aplūkotajām robežām ir jābūt vienādām ar f'(x_0). Tas ir iespējams tikai tad, kad abas robežas ir vienādas ar 0, līdz ar to f'(x_0) = 0.

## Atsauces
Orfeja ķauķis

**Orfeja ķauķis** () ir ķauķu dzimtas putnu suga. Vasarā tā sastopama Vidusjūras reģionā, Balkānos, Turcijā, Kaukāzā un blakus esošajos reģionos līdz pat Centrālāzijai. Tā ir migrējoša suga, kas ziemo Subsahāras Āfrikā.

Ar 15–16 cm garumu — nedaudz garāku par Melngalvas ķauķi — tas ir viens no lielākajām savas ģints pārstāvjiem. Pieaugušiem tēviņiem ir vienkārša pelēka mugura. Knābis ir garš un smails, kājas ir melnas. Tēviņam ir tumši pelēka galva, melna "maskas" svītra virs acīm un balta rīkle. Acs varavīksnene ir balta. Mātītēm un mazuļiem ir gaišāka galva, rupja apakšaste un pelēka mugura ar brūnganu nokrāsu. Jaunajiem īpatņiem ir tumša acs varavīksnene. Dziesma ir daudzveidīgāka nekā Parka ķauķim, tuvojoties lakstīgalas dziesmas vokalizācijai.

Šie mazie zvirbuļveidīgie ir sastopami atklātos lapu koku mežos. Krūmos vai kokos esošā ligzdā tiek izdēts 4–6 olu perējums. Tāpat kā lielākā daļa ķauķu, orfeja ķauķis ir kukaiņēdājs..

## Atsauces

## Ārējās saites

* Ageing and sexing (PDF) by Javier Blasco-Zumeta
Lifū

**Lifū** () vai **Drehu** () ir Francijai piederoša sala Klusajā okeānā, Jaunkaledonijas aizjūras kopienas Luajotē salu lielākā un apdzīvotākā sala. Salas iedzīvotāju lielākā daļa ir kanaki, kas veido 95,4 % no iedzīvotāju skaita un runā drehu valodā, kas ir viena no Jaunkaledonijas oficiālajām reģionālajām valodām un tiek izmantota skolu mācību procesā. Salas galvenā apdzīvotā vieta ir Luajotē salu provinces administratīvais centrs Vē. Attīstīts tūrisms.

## Ģeogrāfija
thumb|left|250px|Santala līcis salas rietumu krastā
Sala atrodas Luajotē salu arhipelāgā  Koraļļu jūras austrumdaļā ap 100 km uz austrumiem no Jaunkaledonijas galvenās salas Grantēras, 45 km uz ziemeļrietumiem no Marē salas un 46 km uz dienvidaustrumiem no Uveas atola. Pēc izcelsmes sala ir makatea — piepacelts koraļļu atols, ko veido kaļķakmens un dolomīta plato; tā augstākais punkts ir 104 m vjl. Salā daudz karsta alu, 23 no tām ir garākas par 75 m, tostarp Jaunkaledonijas garākā ala Hnavavae ar 11 000 m kopgarumu, kurā atrodami ap 2000 gadu seni sienu gleznojumi. Vairākās no alām atrodami pazemes saldūdens ezeri.

Salā valda tropu klimats ar karsto un mitro sezonu no novembra līdz martam un temperatūru 27—30 °C un vēso un sauso sezonu no jūnija līdz augustam ar temperatūru ap 20—23 °C. Ainavā dominē tropiskie lietusmeži. 

## Atsauces

## Ārējās saites
Gijoms Rests

**Gijoms Lino Rests** (, dzimis ) ir franču futbolists, kurš spēlē vārtsarga pozīcijā. Kopš 2023. gada Rests spēlē Francijas 1. līgas komandā *[[Toulouse FC|Toulouse]]*.

Pārstāvējis Franciju 2024. gada vasaras olimpiskajās spēlēs, kur izcīnījis sudraba medaļu.

## Sasniegumi
**Francija**

* Vasaras olimpiskās spēles sudraba medaļa: 2024

## Ārējās saites
Holoptychius jarviki

***Holoptychius jarviki*** ir izmirusi ripidistiju klases holoptihīdu dzimtas suga. Šo sugu 1996. gadā aprakstīja kanādiešu paleontologs Ričards Klutjē un vācu paleontologs Hanss Šulce par holotipu paņemot samērā labi saglabājušos šīs holoptiha sugas fosiliju no Amerikas dabas vēstures muzeja Ņujorkā, kura iepriekš bija publicēta gan kā *Holoptychius sp.*, gan kā *Holoptychius quebecensis*, vai arī *holoptychiid gen. et sp. indet.*, taču aprakstīta kā jauna suga nebija. Suga nosaukta zviedru paleontologa Ērika Jarvika vārdā. Tā bija izplatīta augšdevonā, eskuminakas formācijā (frānas stāvs) Kvebekā, Kanādā.

## Apraksts
*Holoptychius jarviki* ir līdz 0,5 metri garas zivis ar septiņām submandibulām katrā apakšžokļa pusē. Augšžokļa kauls veido acs orbītas ventrālo malu, un caur to iet zemacu kanāla daļa. Ķermeņa sānu zvīņas ir ornamentētas ar gareniskiem ķīļiem, bet vēdera zvīņas ar pauguriņiem.

## Atsauces
Ktenurellas

***Ktenurellas*** (*Ctenurella*) ir ptiktodontīdu bruņuzivju ģints, kuras pārstāvji dzīvoja augšdevonā, frānas laikmeta sākumā Reinas apgabalā, Vācijā. Ģinti 1960. gadā izveidoja norvēģu izcelsmes zviedru paleontologs Tors Ērvigs. Ģints tipiskā suga ir *[[Ctenurella gladbachensis]]*, kas pašreiz ir vienīgā ģintī. Pirms kāda laika šai ģintij pieskaitīja arī sugu *Ctenurella pskovensis* no Baltijas frānas stāva (pļaviņu svīta), bet tagad tā atrodas mēksiellu ģintī. Savukārt *Ctenurella gardineri* tagad ir *[[Austroptyctodus]]* ģintī. 

## Apraksts
Ktenurellas bija neliela izmēra zivis (ap 13 cm garumā) ar samērā reducētu bruņu, līdzīgi citām ptiktodontīdām. Tām bija divas muguras spuras, bet aizmugurējā daļa bija salīdzinoši gara un zema. Otrā muguras spura uz astes, gara, ar radiāliju rindu un diviem dzelkšņiem priekšpusē. Ktenurellām bija pātagveidīga aste, lielas acis un stipras augšējās un apakšējās zobu plātnes. Ķermenis nav klāts ar zvīņām.

*[[Centro-praeorbitalia]]* savienojas savā starpā tikai aiz pineāles. *[[Nuchale]]* ir izstiepta. Uz *[[paranuchale]]* ir *[[processus obstans]]*, bet uz *[[marginale]]* ir *[[fovea glenoidalis]]*. Ķermeņa bruņai nav muguras dzelkšņa un spināles kaula. Vidējais muguras kauls (*MD*) ir tik pat garš, cik plats. Priekšējais sānu-muguras kauls (*ADL*) nav augsts. Zobu plātnes ir griežošā tipa. Apakšējām zobu plātnēm tuvu locītavas galam ir labi attīstīts ventrālais izaugums. Ktenurellām ir rostrālo izaugumu pāris.

## Atsauces
Rolla teorēma

**Rolla teorēma** ir teorēma matemātiskajā analīzē, kas apgalvo, ka gadijumā, kad reālas vērtības pieņemoša atvasināma funkcija pieņem vienādas vērtības divos atšķirīgos punktos, eksistē vismaz viens punkts starp tiem, kurā funkcijas atvasinājums ir vienāds ar 0. Šādus punktus sauc par stacionārajiem punktiem. Teorēma nosaukta par godu franču matemātiķim Mišelam Rollam.

Precīzāka matemātiska definīcija ir šāda — ja funkcija f, kas pieņem reālas vērtības, ir nepārtraukta slēgtā intervālā [a,b] un atvasināma vaļējā intervālā (a,b), kā arī f(a)=f(b), tad eksistē vismaz viens punkts c intervālā (a,b), tāds, ka f'(c) = 0..

Rolla teorēma ir izmantota, lai pierādītu Lagranža teorēmu, kurai Rolla teorēma ir speciālgadījums.

## Pierādījums
Tā kā funkcija f ir nepārtraukta intervālā [a,b], tai eksistē maksimums un minimums šajā intervālā, apzīmēsim tos ar M un m. Aplūkosim divus gadījumus.

* M=m. Tādā gadījumā funkcija f intervālā [a,b] ir konstanta funkcija, un tās atvasinājums ir 0 visos intervāla (a,b) punktos.
* M\neq m. Tā kā f(a)=f(b), funkcijas maksimālā un minimālā vērtība abas vienlaikus nevar atrasties intervāla robežpunktos. Tātad intervālā (a,b) eksistē punkts c, kas ir vai nu maksimums, vai minimums. No Fermā teorēmas izriet, ka f'(c) = 0..

## Ārējās saites
*''Encyclopedia of Mathematics'' ieraksts
Rudzupuķu iela

**Rudzupuķu iela** var būt:

* Rudzupuķu iela — iela Ādažos;
* Rudzupuķu iela — iela Stopiņu pagasta Dreiliņos;
* Rudzupuķu iela — iela Mārupes pagasta Jaunmārupē;
* Rudzupuķu iela — iela Ķekavas pagasta Katlakalnā;
* Rudzupuķu iela — iela Saulkrastu pagasta Ķīšupē;
* Rudzupuķu iela — iela Babītes pagasta Mežārēs.

## Skatīt arī
* Rudzu iela
Sarma Melngailis

**Sarma Melngailis** (dzimusi 1972. gada 10. septembrī) ir amerikāņu šefpavāre, pavārgrāmatu autore, uzņēmēja un par krāpšanu tiesāta noziedzniece. Viņa bija Pure Food and Wine un One Lucky Duck īpašniece un līdzdibinātāja, abi ir vegāniski jēlēdienu restorāni Ņujorkā. Melngaiļa restorāns parādījās žurnāla New York Magazine 100 labāko restorānu sarakstā un piecus gadus pēc kārtas iekļuva Forbes visu zvaigžņu Ņujorkas ēstuvju sarakstā. Abi uzņēmumi tika slēgti 2016. gadā pēc tam, kad darbinieki aizgāja neizmaksātu algu dēļ, kamēr Melngailis piekopa greznu dzīvesveidu, noņēmusi no sava uzņēmuma konta 1,6 miljonus dolāru. Pēc bēgšanas no Ņujorkas Melngailis tika pamanīta Tenesī štatā, pērkot nevegānu picu, un 2016. gadā arestēta par krāpšanu. Viņa tika notiesāta 2017. gadā un saņēma četru mēnešu cietumsodu.

2025. gadā Netflix demonstrēja dokumentālu četru sēriju filmu par viņu, ko Melngailis nosauca par daļēji kļūdainu un visā vainoja manipulatoru — bijušo vīru Entoniju Strangi.

## Agrīnā dzīve un izglītība
Sarma Melngailis dzimusi 1972. gada 10. septembrī Amerikas Savienotajās Valstīs un uzaugusi Ņūtonā, Masačūsetsas štatā. Melngaiļa tēvs Džons Melngailis ir dzimis Rīgā, Latvijā, un bija fiziķis Masačūsetsas Tehnoloģiju institūtā (MIT). Viņas agrīnā interese par ēdienu mantota no mātes, profesionālas pavāres. Viņas vecāki izšķīrās, kad viņai bija deviņi gadi.

Viņa mācījās Ņūtonnortas vidusskolā. Melngailis 1994. gadā absolvēja Pensilvānijas Universitāti, iegūstot bakalaura grādu, un Vartonas skolā ieguva bakalaura grādu ekonomikā.

Melngailis pārcēlās uz Ņujorku, kur līdz 1996. gadam strādāja investīciju uzņēmumā Bear Stearns, pēc tam pārcēlās uz Bain Capital Bostonā, kur strādāja privātā kapitāla investīciju jomā.[3] Viņa atgriezās Ņujorkā 1998. gadā un pievienojās augsta ienesīguma investīciju fondam CIBC, bet drīz vien aizgāja, lai iestātos Ņujorkas Franču kulinārijas institūtā, kuru absolvēja 1999. gadā.

## Atsauces

## Ārējās saites
Helioforas

***Helioforas*** (*Chelyophorus*) ir ptiktodontīdu bruņuzivju ģints, kuras pārstāvji dzīvoja augšdevonā, famenas laikmeta beigās Austrumeiropā (Krievijā un Baltijā). Ģinti 1845. gadā izveidoja šveiciešu un amerikāņu dabaszinātnieks Luijs Agasi. Ģints tipiskā suga ir *[[Chelyophorus verneuili]]*. Ģintī ir viena vai divas sugas. Pirms kāda laika šai ģintij pieskaitīja arī sugu *Chelyophorus pskovensis* no Baltijas frānas stāva (pļaviņu svīta), bet tagad tā atrodas mēksiellu ģintī. Helioforu ģints pārstāvji bija izplatīti devona beigās Austrumeiropas platformā un Timānā, un, iespējams, arī Īrijā karbona sākumā.

## Apraksts
Helioforas ir nelielas zivis līdz 10 centimetriem garumā. Kauli ir ar radiāli vagotu ornamentējumu. Vidējais muguras kauls (*MD*) ir augsts, ar nelielu ķīli, bet aizmugurējā galā sekli pāršķelts (iespējams, vieta muguras dzelksnim). Priekšējais sānu-muguras kauls (*ADL*) ir ļoti īss un augsts, bet uz locītavas izauguma priekšpusē ir padziļinajums. Pineālajam kaulam ir liela atvere. *[[Centro-praeorbitalia]]* savienojas savā starpā gan pineāles priekšpusē, gan arī aiz tās. Uz kauliem ir labi attīstītas jūtīgo kanālu vagas. Pakauša pauguriņi (*[[condylus]]*) atrodas taisnā leņķī viens pret otru. Pārkaulotie neirālie loki ir ar gariem pārkaulotiem izaugumiem. Hemālie izaugumi ir gari.

## Sistemātika
Helioforu iespējamās sugas:
* † ģints: ***Chelyophorus*** Agassiz, 1845
:* † suga: *[[Chelyophorus verneuili]]* Agassiz, 1844
:* † suga: *[[Chelyophorus griffithii]]* M'Coy, 1848 (*nomen dubium*)

## Atsauces
Rudzupuķu iela (Ādaži)

**Rudzupuķu iela** ir iela Ādažos, pilsētas dienvidu daļā. Tā sākas no Podnieku ielas pie krustojuma ar Dzirnavu ielu, ved dienvidrietumu virzienā un beidzas strupceļā. Tiek plānots Rudzupuķu ielas savienojums ar Nostūrīšu ielu.

Rudzupuķu ielas kopējais garums ir aptuveni 200 metri. Visā garumā iela klāta ar asfalta segumu, satiksmes kustība atļauta abos virzienos vienā joslā. Sabiedriskais transports pa Rudzupuķu ielu nekursē, tuvākas pieturas atrodas Podnieku ielā. Iela apbūvēta ar savrupmājām un rindu mājām.

Rudzupuķu iela ir jaunākā iela pilsētā, tās nosaukums piešķirts 2025. gada 25. septembrī ar Ādažu novada pašvaldības domes lēmumu Nr. 377.

## Ielu savienojumi
Rudzupuķu iela ir savienota ar šādām ielām:
* Podnieku iela / Dzirnavu iela

## Atsauces
Rietumu province

**Rietumu province** var būt:
* Rietumu province — province Papua-Jaungvinejā
* Rietumu province — province Ruandā
* Rietumu province — province Šrilankā
* Rietumu province — province Zālamana Salās
* Rietumu province — province Zambijā
Gideons Mensā

**Gideons Mensā** (, dzimis ) ir Ganas futbolists, kurš spēlē kreisās malas aizsarga pozīcijā un pārstāv Ganas futbola izlasi. Kopš 2022. gada Mensā spēlē Francijas 1. līgas komandā *[[AJ Auxerre|Auxerre]]*.

Iepriekš pārstāvējis Ganas komandu *[[West African Football Academy|WAFA]]*, Austrijas komandas *[[FC Liefering]]*, *[[FC Red Bull Salzburg|Red Bull Salzburg]]* un Grācas "Sturm", Beļģijas komandu *[[SV Zulte Waregem|Zulte Waregem]]*, Portugāles komandu *[[Vitória SC|Vitória]]* un Francijas komandu Bordo "Girondins".

Ganas futbola izlases rindās debitējis 2019. gadā. Pārstāvējis izlasi 2022. gada FIFA Pasaules kausā, kā arī 2021. un 2023. gada Āfrikas Nāciju kausā.

## Sasniegumi
**Auxerre**

* Francijas 2. līga: 2023—24

## Ārējās saites
Eliša Ovusu

**Eliša Ovusu** (, dzimis ) ir Ganas futbolists, kurš spēlē pussarga pozīcijā un pārstāv Ganas futbola izlasi. Kopš 2023. gada Ovusu spēlē Francijas futbola 1. līgas komandā *[[AJ Auxerre|Auxerre]]*.

Iepriekš pārstāvējis Francijas komandas Lionas "Olympique" un *[[FC Sochaux-Montbéliard|Sochaux]]*, kā arī Beļģijas komandu *[[KAA Gent|Gent]]*.

Ganas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā un 2023. gada Āfrikas Nāciju kausā.

## Sasniegumi
**Gent**

* Beļģijas kauss: 2021—22

**Auxerre**

* Francijas 2. līga: 2023—24

## Ārējās saites
Loiks Nego

**Loiks Nego** (, dzimis ) ir futbolists, kurš spēlē labās malas aizsarga pozīcijā. Kopš 2023. gada Nego spēlē Francijas futbola 1. līgas komandā *[[Le Havre AC|Le Havre]]*. Dzimis Francijā, pārstāv Ungārijas futbola izlasi.

Iepriekš pārstāvējis Francijas komandu *[[FC Nantes|Nantes]]*, Itālijas komandu *[[AS Roma|Roma]]*, Beļģijas komandu Ljēžas "Standard", Ungārijas komandas *[[Újpest FC|Újpest]]* un *[[Fehérvár FC|Fehérvár]]*, kā arī Anglijas komandu *[[Charlton Athletic F.C.|Charlton Athletic]]*. Lielāko daļu karjeras posma pavadījis *Fehérvár*, kur kopumā aizvadījis vairāk nekā 300 mačus, kā arī izcīnījis vienu Ungārijas čempionu titulu.

Pārstāvējis dažādu vecumu Francijas jauniešu izlases. 2019. gadā Nego ieguva Ungārijas pilsonību un jau nākamgad debitējis Ungārijas futbola izlasē. Pārstāvējis izlasi 2020. un 2024. gada Eiropas čempionātā.

## Sasniegumi
**Újpest**

* Ungārijas kauss: 2013—14
* Szuperkupa: 2014

**Fehérvár**

* Nemzeti Bajnokság I: 2017—18
* Ungārijas kauss: 2018—19

## Ārējās saites
Mbvana Samata

**Mbvana Alī Samata** (, dzimis ) ir Tanzānijas futbolists, kurš spēlē uzbrucēja pozīcijā un ir Tanzānijas futbola izlases kapteinis. Kopš 2025. gada Samata spēlē Francijas 1. līgas komandā *[[Le Havre AC|Le Havre]]*.

Iepriekš spēlējis Tanzānijas komandā *[[Simba SC|Simba]]*, Kongo DR komandā *[[TP Mazembe]]*, Beļģijas komandās *[[KRC Genk|Genk]]* un *[[Royal Antwerp FC|Royal Antwerp]]*, Anglijas komandā *[[Aston Villa FC|Aston Villa]]*, Turcijas komandā Stambulas "Fenerbahçe" un Grieķijas komandā *[[PAOK FC|PAOK]]*.

Tanzānijas futbola izlases rindās debitējis 2011. gadā. Pārstāvējis izlasi 2019. un 2023. gada Āfrikas Nāciju kausā.

## Sasniegumi
**TP Mazembe**

* Linafoot: 2011, 2012, 2013, 2013—14
* Kongo DR Superkauss: 2013, 2014
* CAF Čempionu līga: 2015

**Genk**

* Beļģijas Pro līga: 2018—19
* Beļģijas Superkauss: 2019

**PAOK**

* Grieķijas Superlīga: 2023—24

## Ārējās saites
Abdulajs Turē

**Abdulajs Turē** (, dzimis ) ir Gvinejas futbolists, kurš spēlē pussarga pozīcijā un pārstāv Gvinejas futbola izlasi. Kopš 2023. gada Turē spēlē Francijas futbola 1. līgas komanda *[[Le Havre AC|Le Havre]]*.

Iepriekš spēlējis Francijas komandās *[[FC Nantes|Nantes]]* un *[[Vendée Poiré-sur-Vie Football|Vendée Poiré-sur-Vie]]*, Itālijas komandā *[[Genoa CFC|Genoa]]* un Turcijas komandā *[[Fatih Karagümrük S.K.|Fatih Karagümrük]]*.

Gvinejas futbola izlases rindās debitējis 2023. gadā. Pārstāvējis Gvineju 2023. gada Āfrikas Nāciju kausā, kā arī 2024. gada vasaras olimpiskajās spēlēs.

## Ārējās saites
Habibs Diallo

**Habibs Diallo** (, dzimis ) ir Senegālas futbolists, kurš spēlē uzbrucēja pozīcijā un pārstāv Senegālas futbola izlasi. Kopš 2025. gada Diallo spēlē Francijas futbola 1. līgas komandā *[[FC Metz|Metz]]*.

Iepriekš spēlējis Francijas komandās *[[Stade Brestois 29|Brest]]* un *[[RC Strasbourg|Strasbourg]]*, kā arī Saūda Arābijas komandās *[[Al Shabab FC|Al Shabab]]* un *[[Damac Club|Damac]]*.

Senegālas futbola izlases rindās debitējis 2018. gadā. Ar izlasi uzvarējis 2021. gada Āfrikas Nāciju kausā.

## Sasniegumi
**Metz**

* Francijas 2. līga: 2018—19

**Senegāla**

* Āfrikas Nāciju kauss: 2021, 2025
## Atsauces

## Ārējās saites
Austrumfolklenda

**Austrumfolklenda** () vai **Soledada** ( — ‘Vientulības sala’) ir Apvienotajai Karalistei piederoša sala Atlantijas okeānā, Folklenda Salu aizjūras teritorijas lielākā un apdzīvotākā sala. Salas iedzīvotāju lielākā daļa ir skotu un velsiešu 19. gadsimta vidus ieceļotāju pēcteči, bet tikai 43 % iedzīvotāju ir dzimuši salā. Salas galvenā apdzīvotā vieta ir administratīvais centrs Stenli.

## Ģeogrāfija
thumb|left|250px|Pingvīnu kolonija pie Blafa līča
Sala atrodas Folklenda salu arhipelāga austrumdaļā, 4 km platais Folklenda šaurums to šķir no arhipelāga otras lielākās salas Rietumfolklendas. 150 km garajai un līdz 85 km platajai salai ļoti izrobota krasta līnija — tās kopējais garums ir 1670 km. Salu gandrīz divās pēc platības līdzīgās daļās sadala Šuazela un Brentonloka līči; salas ziemeļdaļu ar Lafonijas pussalu dienvidos savieno 1—2 km plats un 8 km garš zemesšaurums, kurā atrodas Gūsgrīnas pilsētiņa. Salas ziemeļdaļas reljefs paugurains, netālu no zemesšauruma atrodas salas augstākais paugurs Asborna kalns 705 m vjl, bet Lafonijas pussala ir līdzena. Salas ziemeļdaļa veidota galvenokārt no kvarcītiem un slānekļiem, kas padara augsni nabadzīgu un skābu. Dienviddaļa veidota no smilšakmens. Valda vēss, vējains un mitrs klimats, gada vidējā temperatūra ir no 9 °C janvārī un februārī līdz −1 °C jūlijā. Vidējais nokrišņu daudzums 610 mm gadā. Galvenās nozares salā ir zvejniecība, aitu audzēšana un tūrisms. Tiek audzētas arī auzas, bet augstā mitruma un skābās augsnes dēļ zeme galvenokārt tiek izmantota ganībām. 

## Atsauces

## Ārējās saites
Kenans Sipahi

**Kenans Sipahi** (, ; dzimis  Prištinā) ir Kosovā dzimis Turcijas basketbolists, spēlē saspēles vadītāja pozīcijā, Turcijas basketbola izlases dalībnieks. 2025. gadā pārstāv Turcijas Basketbola līgas klubu Stambulas "Bahçeşehir".

Č. Osmans dzimis mūsdienu Kosovā, viņa vecāki ir albāņi. Basketbolā sācis trnēties dzimtajā Prištinā 9 gadu vecumā, bet vēlāk pārcēlies uz Turciju.

## Karjera
Turcijas Basketbola līgā debitējis Bursas "Tofaş" sastāvā 16 gadu vecumā. Spēlējis vairākās Turcijas līgas komandās, tostarp vadošajā Stambulas "Fenerbahçe", kura sastāvā debitējis Eirolīgā. Divas sezonas pavadījis arī Spānijas ACB līgas klubos Seviljas "Real Betis" un *[[Basket Zaragoza]]*.

### Nacionālā izlase
Spēlējis Turcijas visu vecumu jaunatnes izlasēs, kļūstot par Eiropas čempionu 2013. gadā ar U-18 izlasi, kad Eiropas čempionāts notika Rīgā. Šajā turnīrā K. Sipahi tika atzīts par turnīra labāko spēlētāju.

Turcijas pieaugušo izlases sastāvā debitējis 2016. gada olimpisko spēļu kvalifikācijas turnīrā un pec tam bijis pastāvīgs izlases spēlētājs. K. Sipahi bija Turcijas izlases sastāvā, kas izcīnija sudraba medaļas 2025. gada Eiropas čempionātā, kura grupu turnīrs un izslēgšanas spēles notika Rīgā.

## Atsauces

## Ārējās saites
Montasars Tālbi

**Montasars Omārs Tālbi** (, dzimis ) ir Tunisijas futbolists, kurš spēlē aizsarga pozīcijā un pārstāv Tunisijas futbola izlasi. Kopš 2022. gada Tālbi spēlē Francijas 1. līgas komandā *[[FC Lorient|Lorient]]*.

Iepriekš pārstāvējis Tunisijas komandu *[[Espérance Sportive de Tunis|Espérance de Tunis]]*, Turcijas komandu *[[Çaykur Rizespor]]*, Itālijas komandu *[[Benevento Calcio|Benevento]]* un Krievijas komandu Kazaņas "Rubin".

Tunisijas futbola izlases rindās debitējis 2021. gadā. Pārstāvējis izlasi 2022. gada FIFA Pasaules kausā, kā arī 2021. un 2023. gada Āfrikas Nāciju kausā.

## Sasniegumi
**Espérance de Tunis**

* Tunisijas līga: 2016—17, 2017—18
* Arābu čempionu kauss: 2017

**Lorient**

* Francijas 2. līga: 2024—25

## Ārējās saites
Giorgijs Citaišvili

**Giorgijs Citaišvili** (, dzimis ) ir Gruzijas futbolists, kurš spēlē pussarga pozīcijā un pārstāv Gruzijas futbola izlasi. Kopš 2025. gada Citaišvili spēlē Francijas futbola 1. līgas komandā *[[FC Metz|Metz]]*, kas viņu īrē no Kijivas "Dinamo".

Pārstāvējis arī Ukrainas komandas Poltavas "Vorskla" un Odesas "Čornomorec", Polijas komandas Krakovas "Wisła" un Poznaņas "Lech", Gruzijas komandu Batumi "Dinamo" un Spānijas komandu *[[Granada CF|Granada]]*.

Pārstāvējis dažādu vecumu Ukrainas jauniešu izlases. 2021. gadā debitējis Gruzijas futbola izlases rindās. Pārstāvējis izlasi 2024. gada Eiropas čempionātā.

## Sasniegumi
**Dynamo Kyiv**

* Ukrainas kauss: 2019—20
* Ukrainas Superkauss: 2019, 2020

**Dinamo Batumi**

* Erovnuli līga: 2023

**Ukrainas U20**

* FIFA U-20 Pasaules kauss: 2019

## Ārējās saites
Strunius rolandi

***Strunius rolandi*** ir izmirušu daivspurzivju suga no onihodveidīgo zivju kārtas. Šo sugu kā *Glyptopomus rolandi* 1933. gadā aprakstīja vācbaltiešu paleontologs Valters Gross, balstoties uz Latvijā pie Kokneses (*Cellulosa-Mergel*) atrasto materiālu (holotips ir postparietālais vairogs). Vēlāk 1966. gadā, ņemot šo sugu par tipisko, vācu paleontologs Hanss Jessens izveidoja jaunu ģinti *[[Strunius]]*. Šīs sugas zivis dzīvoja Latvijas teritorijā, augšdevona frānas laikmetā (Pļaviņu svīta). Suga nosaukta Valtera Grosa brāļa, Rolanda Grosa vārdā.

## Apraksts
*Strunius rolandi* ir neliela izmēra zivis (galva ap 2 cm. gara). Parietāles forma ir līdzīga kā osteolepidīdiem (paplašinās kaudāli). Tā nesaaug ar *[[supratemporale]]*. Bedrīšu līnija uz parietāles ir izvietota kaula vidusdaļā īsu āķu formā. Apakšžoklim priekšpusē ir paresnināta un izteikti izliekta augšējā mala. Dentāles zobotā daļa ir gara. Priekšējie trīs *[[infradentalia]]* ir savā starpā saplūduši, bet ceturtais ir plats un atdalīts ar šuvi. Horizontalās bedrīšu līnijas nav. Mandibulas sensoru kanāls stiepjas gar *infra­dentalia* mediālo malu. *[[Maxillare]]* aizmugurējā paplašinātā daļa ir nedaudz noliekta uz leju. Dentāles zobiem un simfīzajiem zobiem ir līdzīga mikrostruktūra: bez krokām pamatnē, ar lielu pulpāro dobumu. Dentīna caurulītes, kas caurauž zoba sieniņu no pulpas uz āru, ir ļoti tievas, izvietotas bieži un orientētas šķērseniski. Simfīzie zobi (vismaz 5) ir daudz lielāki par dentāles malējiem zobiem. Tie ir izvietoti asimetriski uz parasimfīzās plātnes kaula pamatnes, un abās pusēs tiem ir virkne mazāku zobu. Lielo zobu virsma ir klāta priekšpusē ar biezu un gludu, bet aizmugurē ar plānu un šķērseniski vagotu emaljas slāni. Galvaskausa kauli ir klāti ar sīkpaugurainu kosmīnu, zem kura ir kaula ķīlīšu ornamentējums.

## Atsauces
Hanss Jessens

**Hanss Ludolfs Jessens** (*Hans Ludolph Jessen*, 1935—1999) bija vācu paleontologs, Ķelnes Universitātes profesors, nodarbojās ar devona zivju pētniecību.

## Dzīvesgājums
Hanss Jessens dzima 1935. gadā Bredebo pilsētā, Dienvidjitlandē, Dānijā vācieša un dānietes ģimenē. Piederība divām tautībām deva viņam gan priekšrocības, gan problēmas, jo pēc Otrā pasaules kara viņu uzskatīja par vācieti un izrādīja savu negāciju. Taču priekšrocība bija tā, ka viņš spēja viegli pārslēgties un būt par starpnieku starp dažādām tautībām. Bez vācu un dāņu valodas viņš brīvi runāja zviedriski, franciski un angliski. Pēc ģimnāzijas beigšanas Tonderā 1955. gadā un pēc dienesta Dānijas armijā viņš 1957. gadā Ķelnes Universitātē sāka studēt ģeoloģiju, 1960 gadā iegūstot diplomu par augstskolas beigšanu. Taču gadu iepriekš Jessena iepazīšanās ar Toru Ērvigu un kopīgi izrakumi Bergišgladbahas augšdevona atradnē netālu no Ķelnes izraisīja viņa interesi par fosilijām. Viņš uz neilgu laiku pārcēlās uz Minheni, tad uz Kopenhāgenu, un visbeidzot uz Stokholmu, kur kļuva par Ērika Jarvika mācekli. 1965. gadā Jessens ieguva licenciāta grādu (toreiz filozofijas doktora grāda ekvivalents Zviedrijā), savā disertācijā salīdzinot Bergišgladbahas otiņspures ar citiem reģioniem, iekļaujot arī Ziemeļamerikas onihodus. 1966. gadā viņš piedalījās Žana Piveto darba "Traktāts par paleontologiju" tapšanā, uzrakstot nodaļu par strunijveidīgajām zivīm. 1972, gadā Jessens ieguva Zviedrijas doktora grādu un pēc tam atgriezās Ķelnes Universitātē, kur viņam piedāvāja asistenta vietu ģeoloģijas katedrā. Pēc tam Jessens kļuva par paleontoloģisko kolekciju kuratoru, bet 1980. gadā ieguva "außerplanmäßiger" profesora amatu (amats ļauj pasniegt lekcijas, bet nav pilnvērtīgs profesora amats). 1975. gadā viņš piedalījās ekspedīcijā Kanādas Arktikā apakšdevona bezžokļaiņu un zivju paleontoloģiskā materiāla ievākšanā. Taču ciešot no neirodeģeneratīvas slimībasm viņš palēnināja savu darbību, bet 1989. gadā vispār to pārtrauca. Pēc ilgas un smagas slimības Hanss Jensens 1999. gada februārī mira.

## Atsauces
Drošības policija (Igaunija)

thumb|KaPo emblēma
**Drošības policija** (, saīsināti **KaPo**, burtiski — “Aizsardzības policija”) ir Igaunijas nacionālais iekšējās drošības un pretizlūkošanas dienests, kas darbojas Iekšlietu ministrijas pārraudzībā. Tās galvenie uzdevumi ir aizsargāt valsts konstitucionālo kārtību, novērst un izmeklēt terorisma draudus, cīnīties pret spiegošanu, korupciju un citiem noziegumiem, kas apdraud valsts drošību.

## Vēsture
Pirmā Igaunijas Politiski drošības policija tika izveidota 1920. gadā, neilgi pēc valsts neatkarības iegūšanas. Tā darbojās līdz Padomju Savienības okupācijas un vietējo drošības dienestu darbība tika pārtraukta.

Pēc neatkarības atjaunošanas 1991. gadā Igaunija atjaunoja arī savas drošības institūcijas. 1993. gadā tika izveidots *Kaitsepolitseiamet* kā mūsdienīgs drošības dienests, kas pārņēma agrākās Politiskās policijas funkcijas un pielāgoja tās demokrātiskas valsts vajadzībām.

## Ārējās saites
Timotē Kolodžezaks

**Timotē Kristians Kolodžezaks** (, dzimis ) ir franču futbolists, kurš spēlē aizsarga pozīcijā. Kopš 2023. gada Kolodžezaks spēlē Francijas 1. līgas komandā *[[Paris FC]]*.

Iepriekš pārstāvējis Francijas komandas *[[RC Lens|Lens]]*, Lionas "Olympique", *[[OGC Nice|Nice]]* un *[[AS Saint-Étienne|Saint-Étienne]]*, Spānijas komandu *[[Sevilla FC|Sevilla]]*, Vācijas komandas Menhengladbahas "Borussia" un Gelzenkirhenes "Schalke 04", kā arī Meksikas komandu *[[Tigres UANL]]*.

## Sasniegumi
**Sevilla**

* UEFA Eiropas līga: 2014—15, 2015—16

**UANL**

* Liga MX: Apertura 2017

## Ārējās saites
Mozess Simons

**Mozess Dadijs-Ajala Simons** (, dzimis ) ir Nigērijas futbolists, kurš spēlē uzbrucēja pozīcijā un pārstāv Nigērijas futbola izlasi. Kopš 2025. gada Simons spēlē Francijas futbola 1. līgas komandā *[[Paris FC]]*.

Iepriekš spēlējis Slovākijas komandā *[[FK AS Trenčín|Trenčín]]*, Beļģijas komandā *[[KAA Gent|Gent]]*, Spānijas komandā *[[Levante UD|Levante]]* un Francijas komandā *[[FC Nantes|Nantes]]*.

Nigērijas futbola izlases rindās debitējis 2015. gadā. Pārstāvējis izlasi 2019., 2021. un 2023. gada Āfrikas Nāciju kausā.

## Sasniegumi
**Gent**

* Beļģijas Pro līga: 2014—15
* Beļģijas Superkauss: 2015

**Nantes**

* Francijas kauss: 2021—22

**Nigērija**

* Āfrikas Nāciju kauss trešā vieta: 2025
## Atsauces

## Ārējās saites
Tatjana Ozoļina

**Tatjana Ozoļina** (dzimusi  Tarā, Omskas apgabalā, Krievijā, mirusi  Muglas ilā, Turcijā), plašāk pazīstama kā **MotoTaņa**, bija Krievijas blogere, motociklu un automobiļu pārdevēja un motobraukšanas propagandiste. Savos TikTok un YouTube kontos stāstīja par saviem ceļojumiem un mototehnikas jaunumiem. Dažādos avotos saukta arī par "Krievijas skaistāko baikeri".

## Dzīvesgājums
Pēc vidusskolas un mākslas skolas beigšanas Tarā iestājās Omskas horeogrāfijas skolā un Omskā ieguva arī ekonomikas vadības grādu.

2011. gadā dzemdēja dēlu, 2012. gadā pārcēlās uz Maskavu. Ar dēla tēvu Staņislavu Fedorenko izšķīrusies.

2014. gadā nopirka pirmo motociklu, vienmēr brauca tikai ar sarkanas krāsas motocikliem. Skatītāji atzīmēja, ka pieredzējusī braucēja nereti neievēroja satiksmes noteikumus.

Kopš 2015. gada kļuva pazīstama Krievijas internetā ar pseidonīmu "MotoTaņa". Līdz 2024. gadam blogere bija sasniegusi 5 miljonus sekotāju TikTok un gandrīz 2 miljonus YouTube, gandrīz miljonu — Instagramā. Pēc pašas apgalvojuma, kopš 2020. gada bija populārākā pasaules motocikliste.

2019. gadā populārs kļuva video ar viņu, kurā viņa dejoja satiksmes sastrēgumā. Tas radīja daudzus atdarinātājus krievvalodīgajā pasaules daļā.

Ieguvusi dažādus baikeru vides titulus, tai skaitā piecas reizes Krievijas "Dzelzs pakaļu" par tālbraucieniem, trīsreiz — "Krievu versti". Piedalījusies vairākos muzikālos klipos, tai skaitā Krievijā populāro izpildītāju Grigorija Lepsa, Larisas Doļinas, Lilu.

Gāja bojā satiksmes negadījumā 2024. gada 23. jūlijā Turcijā uz trases Milasa — Seke valsts dienvidrietumos. Šis rajons nebija viņas ceļojuma plānā, taču pēc izbrauciena caur Gruziju un Turciju viņas motociklu neielaida Grieķijā un viņa kopā ar diviem Turcijas baikeriem nolēma apceļot Turcijas dienviddaļu. Avārijā vainoja vienu no turkiem, kurš kļūdījās bremzējot.

## Atsauces

## Ārējās saites

* Arhivētā mājaslapa
Konē

**Konē** (*Koné*) ir uzvārds, kas galvenokārt sastopams Ziemeļāfrikā un Rietumāfrikā, jo īpaši Mali, Mauritānijā, Marokā, Burkinafaso, Kotdivuārā, Gvinejā un Francijā (saglabājies no Francijas koloniālās impērijas laikiem), kā arī izplatījies arī Ziemeļamerikā. Tas tiek lietots arī kā personvārds.

Cilvēki ar šādu uzvārdu:
* Ismaēls Konē (*Ismaël Koné*; 2002) — Kotdivuārā dzimis kanādiešu futbolists;
* Manu Konē (*Manu Koné*; 2001) — franču futbolists.

## Atsauces
Riogrande

**Riogrande** () vai **Riobravo (del Norte)** () ir upe ASV un Meksikā. Tā veido daļu no abu valstu robežas. Upe sākas Kolorādo štata dienvidrietumos, ietek Meksikas līcī. Upes garums ir 3051 km — piektā garākā upju sistēma Ziemeļamerikā.

Garākās Riograndes pietekas ir Pekosa (1490 km) un Končosa (910 km). Lielākās pilsētas krastos ir Albukerke, Elpaso, Huaresa, Nuevolaredo, Laredo, Rejnosa, Makalena, Braunsvila, Matamorosa. 

## Ārējās saites
Rietumfolklenda

**Rietumfolklenda** () vai **Granmalvina** () ir Apvienotajai Karalistei piederoša sala Atlantijas okeānā, Folklenda Salu aizjūras teritorijas otra lielākā sala. Salas iedzīvotāju lielākā daļa ir skotu un velsiešu 19. gadsimta vidus ieceļotāju pēcteči. Salas lielākā apdzīvotā vieta ir Porthovarda ar 22 iedzīvotājiem.

## Ģeogrāfija
thumb|left|250px|Folklenda salu karte
Sala atrodas Folklenda salu arhipelāga rietumdaļā, 4 km platais Folklenda šaurums to šķir no arhipelāga otras lielākās salas Austrumfolklendas. 140 km garajai un līdz 85 km platajai salai ļoti izrobota krasta līnija — tās kopējais garums ir 1259 km. Piekrastē daudzas mazākas salas, tajā skaitā Vedela sala un Sondersa sala. Salas reljefs paugurains, tās augstākais paugurs ir Ādama kalns 700 m vjl salas ziiemeļos. Valda vēss, vējains un mitrs klimats, gada vidējā temperatūra ir no 9 °C janvārī un februārī līdz −1 °C jūlijā. Vidējais nokrišņu daudzums 610 mm gadā. Galvenās nozares salā ir aitu audzēšana un zvejniecība. 

## Atsauces

## Ārējās saites
Laskrusesa

**Laskrusesa** (, ) ir pilsēta Amerikas Savienoto Valstu dienvidrietumos, Ņūmeksikas štatā, Donjas Anas apgabalā; tā ir apgabala administratīvais centrs. Pilsēta atrodas Mesillas ielejā pie Riograndes upes lejteces, aptuveni 70–90 kilometrus uz ziemeļiem no Elpaso (Teksasa). 2023. gadā Laskrusesā dzīvoja aptuveni 115 tūkstoši iedzīvotāju, un tā ir otrā lielākā pilsēta Ņūmeksikas štatā pēc Albukerkes, kā arī lielākā pilsēta štata dienvidos. Laskrusesa ir nozīmīgs dienvidu Ņūmeksikas saimniecības, izglītības un kultūras centrs. Tajā atrodas Ņūmeksikas Valsts universitāte — viens no vadošajiem augstākās izglītības un pētniecības centriem reģionā. Pilsēta ir cieši saistīta ar Riograndes ielejas lauksaimniecību un Elpaso–Laskrusesas aglomerāciju, kā arī pazīstama ar savu vēsturisko centru, spāņu un meksikāņu kultūras mantojumu un attīstīto kosmosa nozari. Netālu no pilsētas atrodas *[[White Sands]]* raķešu poligons un *[[Spaceport America]]* — viens no pirmajiem komerciālajiem kosmodromiem pasaulē.

## Atsauces

## Ārējās saites
Folklenda šaurums

**Folklenda šaurums** () vai **Sankarlosa šaurums** () ir šaurākajā vietā 4 km plats jūras šaurums Folklenda salu arhipelāgā, kas atdala Austrumfolklendu austrumos no Rietumfolklendas rietumos. Šauruma krasta līnija stipri izrobota, tajā vairākas salas. Krasti mazapdzīvoti, lielākās apdzīvotās vietas krastos ir Porthovarda un Portsankarlosa ar dažiem desmitiem iedzīvotāju. 

Anglisko nosaukumu šaurumam 1690. gadā piešķīra angļu kuģa *Welfare* kapteinis Džons Strongs par godu britu kara flotes mantzinim Entonijam Kerijam, 5. Folklendas vikontam (Folklenda ir neliela pilsētiņa Skotijā). No šauruma nosaukuma vēlāk atvasināts arhipelāga un abu lielāko salu nosaukums. Spāniskais nosaukums piešķirts 1768. gadā par godu arhipelāgu apmeklējušajam spāņu kuģim *San Carlos*.

## Atsauces

## Ārējās saites